நீலகிரி மாவட்டம், பான்காடு பகுதியில் செயல்பட்டு வந்த ஊராட்சி ஒன்றிய துவக்கப் பள்ளி 1967-ம் ஆண்டு ஆதிதிராவிடர் மற்றும் இருளர் இன குழந்தைகளின் நலன் கருதி துவங்கப்பட்டு, மிகவும் பழுதடைந்த பழமையான கட்டடத்தில் இயங்கி வந்தது. இந்த பழமையான பள்ளிக்கு பதிலாக புதிய பள்ளியை கட்டித் தர வேண்டும் என்ற அப்பகுதி மக்களின் கோரிக்கையினை நிறைவேற்றும் வகையில் நீலகிரி மாவட்டம், பான்காடு பகுதியில் செயல்பட்டு வரும் ஊராட்சி ஒன்றிய துவக்கப் பள்ளிக்கு கோடநாடு எஸ்டேட் நிர்வாகத்திற்குட்பட்ட நிலத்தில் 4 வகுப்பறைகள், உணவுக்கூடம் மற்றும் பள்ளிக்கு தேவையான அனைத்து தளவாடங்கள் மற்றும் உபகரணங்களுடன் கூடிய பள்ளிக் கட்டடத்தை 26 லட்சம் ரூபாய் மதிப்பீட்டில் கோடநாடு எஸ்டேட் நிர்வாகம் கட்டிக் கொடுத்துள்ளது.